Diari Oficial de la Generalitat Valenciana


Sumari del DOGV 9581, del 24-04-2023 (2023/4267)

RESOLUCIÓ de 4 d'abril de 2023, del secretari autonòmic d'Educació i Formació Professional, per la qual es regula i es concedeix una subvenció directa a l'entitat privada Unió Musical de Llíria per al finançament parcial de la impartició de l'ensenyament elemental de Música de forma integrada amb els ensenyaments d'Educació Primària cursats per l'alumnat del Centre Unió Musical de Llíria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9581

Data del DOGV
:   24-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4267


Data del document
:   04-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 4 d'abril de 2023, del secretari autonòmic d'Educació i Formació Professional, per la qual es regula i es concedeix una subvenció directa a l'entitat privada Unió Musical de Llíria per al finançament parcial de la impartició de l'ensenyament elemental de Música de forma integrada amb els ensenyaments d'Educació Primària cursats per l'alumnat del Centre Unió Musical de Llíria. [2023/4267]  
  
L'article 47 de la Llei orgànica 2/2006, de 3 de maig, d'educació regula els ensenyaments de Música i de Dansa i insta les administracions educatives a facilitar a l'alumnat la possibilitat de cursar simultàniament els ensenyaments de Música o Dansa i els de règim general. Per a aconseguir-ho preveu la creació de centres integrats o un sistema de convalidació d'ensenyaments. La regulació dels dits centres integrats es preveu en l'article 14 del Reial decret 303/2010, de 15 de març, pel qual s'estableixen els requisits mínims dels centres que imparteixen ensenyaments artístics regulats en la Llei orgànica 2/2006.  
  
Un dels trets culturals més característics del poble valencià és la seua afició a la música, la qual es manifesta, entre altres coses, en la proliferació de societats musicals al llarg del territori de la Comunitat Valenciana. Aquesta tradició musical ha tingut continuïtat fins al moment actual gràcies als esforços realitzats no sols per les diferents administracions públiques i, en particular, per la Generalitat en el camp dels ensenyaments reglats de Música, sinó també, i molt especialment, per la meritòria tasca escomesa per les societats musicals de la Comunitat Valenciana per a mantindre escoles d'educands o escoles de música que asseguraren, d'una banda, l'existència d'una generació de joves músics i músiques que integraren les bandes de música de les associacions esmentades, i d'una altra, la formació de persones aficionades, moltes de les quals, podien després passar a cursar estudis professionals de Música en els conservatoris o centres autoritzats, segons les seues vocacions i aptituds.  
La Unió Musical de Llíria, com una de les representants de la gran tradició musical d'aquest municipi del Camp de Túria, ha volgut donar resposta al gran nombre d'alumnat que, fins a la data, en aquesta localitat i en la seua àrea d'influència, compatibilitzaven en horaris complementaris els seus estudis d'ensenyaments elementals de Música i els seus estudis d'Educació Primària. A aquest efecte, va sol·licitar autorització per a convertir-se en centre integrat, autorització que va ser atorgada amb efectes des del curs 1997-1998 mitjançant l'Ordre d'11 de juny de 1998, de la Conselleria de Cultura, Educació i Ciència, per la qual es transforma el centre privat d'Educació Infantil, Primària, Secundària Unió Musical de Llíria en centre integrat de música de grau elemental.  
La Generalitat, conscient del caràcter pioner del projecte, així com que la integració dels estudis de règim general i de règim especial en un horari únic i integrat redunda en una menor càrrega lectiva per a aquest alumnat i implica, en conseqüència, una major eficiència des del punt de vista educatiu, social i econòmic, ha considerat convenient, en el marc dels seus objectius de política educativa, potenciar aquesta iniciativa per mitjà d'un suport econòmic al finançament d'un centre integrat.  
  
La Unió Musical de Llíria ve percebent per part de la Generalitat, des de fa més de 10 anys, una subvenció directa per a col·laborar en el finançament de les despeses de personal docent generades per a impartir l'ensenyament elemental de Música de manera integrada i simultània amb els ensenyaments d'Educació Primària de l'alumnat del Centre Integrat Unió Musical de Llíria.  
El mecanisme utilitzat per a la tramitació d'aquesta ajuda sempre ha sigut a través d'un conveni entre la Conselleria d'Educació, Cultura i Esport i la Unió Musical de Llíria.  
La Unió Musical de Llíria ha aportat la documentació preceptiva (autorització a la Conselleria d'Educació, Cultura i Esport per a consultar telemàticament les dades relatives al compliment de les obligacions tributàries davant la Generalitat Valenciana, l'AEAT, i la Seguretat Social, declaració responsable on s'acredita que compleix els requisits de l'article 13 de la Llei 38/2003, de 17 de novembre, general de subvencions, per a obtindre la condició de beneficiari d'una subvenció, certificat de situació en el cens d'activitats econòmiques de l'AEAT referent a l'activitat d'ensenyament musical, declaració responsable on s'acredite el nombre d'alumnes que estudien en la Unió Musical de Llíria de manera integrada, i els ensenyaments corresponents a l'ensenyament elemental de música, titulacions i contractes de treball del personal docent que imparteix l'ensenyament elemental de música), ha acreditat estar al corrent en el compliment de les obligacions tributàries i davant de la Seguretat Social i la declaració responsable de compliment de la normativa de la Llei 38/2003, general de subvencions.  
  
La Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31 de desembre de 2022), preveu amb càrrec al programa 422.20.4, Ensenyament primari, secció 09, servei 02, centre gestor 01 i capítol IV, la línia de subvenció S2632000, amb la denominació «Ajuda ensenyaments integrats de música grau elemental del Centre Unió Musical de Llíria», amb una dotació total de 150.000 euros, de concessió directa, a favor del «Centre Unió Musical de Llíria», i que té com a descripció i finalitat «Contribuir al finançament de les despeses generades per la impartició del grau elemental de música de forma integrada i simultània amb els ensenyaments d'educació primària cursats per l'alumnat del mencionat centre».  
Aquesta línia de subvenció es troba inclosa en el Pla estratègic de subvencions de la Conselleria d'Educació, Cultura i Esport, per al període 2020-2023, aprovat per la Resolució de 23 de març de 2020, del conseller d'Educació, Cultura i Esport (DOGV 8783, 07.04.2020), vinculada a l'objectiu estratègic 1: Millorar la qualitat de l'educació.  
  
L'article 22 de la Llei 38/2003, de 17 de novembre, general de subvencions, estableix, en l'apartat 2.a la possibilitat de concedir de manera directa les subvencions que preveuen nominativament els pressupostos generals de l'Estat, de les comunitats autònomes o de les entitats locals, en els termes que es recullen en els convenis i la normativa reguladora d'aquestes subvencions. I en el seu article 22, apartat 2.c, estableix que excepcionalment podran concedir-se subvencions de manera directa per raons d'interès públic, social, econòmic o humanitari, o altres degudament justificades que dificulten la seua convocatòria pública.  
  
L'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la redacció que en fa el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a la recuperació de la crisi conseqüència de la covid-19, estableix que es podran concedir de manera directa, mitjançant una resolució, les subvencions que preveu nominativament la Llei de pressupostos de la Generalitat, enteses com a tals aquelles l'objecte, la dotació pressupostària i el destinatari de les quals figuren inequívocament en els seus annexos.  
En aquest sentit, la lletra d de l'apartat 4 de l'article 160 de l'esmentada Llei 1/2015 disposa que les persones titulars de les conselleries seran les competents per a la concessió de les subvencions nominatives, i l'apartat 5 de l'esmentat article, que l'exercici d'aquesta competència podrà ser delegat.  
D'aquesta manera, mitjançant la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, es delega en la persona titular de la secretària autonòmica d'Educació i Formació Professional les resolucions de concessió de subvencions de manera directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, del sector públic instrumental i de subvencions.  
D'altra banda, s'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedeix en aquesta resolució no necessita la notificació que s'ha esmentat anteriorment, ja que no té els requisits de l'article 107 del Tractat de funcionament de la Unió Europea; en concret, perquè no suposa un avantatge econòmic, ja que l'entitat a la qual va dirigida la subvenció o no exerceix activitats econòmiques en què s'oferisquen al mercat béns o serveis, o en el seu cas haurà de realitzar una separació comptable entre les activitats subvencionades i les activitats econòmiques que puguen dur a terme, per la qual cosa no existeix possibilitat de falsejament de la competència.  
Per tot el que s'ha exposat, havent-se seguit els tràmits que es recullen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; d'acord amb el que estableix la Llei 8/2021, de 30 de desembre, de pressupostos de la Generalitat per a 2022; en virtut de les competències atribuïdes a la Conselleria d'Educació, Cultura i Esport en el Decret 5/2019, de 16 de juny, del president de la Generalitat, i de la delegació continguda en el resolc primer apartat primer de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, i d'acord amb la proposta del director general de Centres Docents i de conformitat amb aquesta, resolc:  
  
Primer. Objecte  
La present resolució té per objecte regular la concessió directa d'una subvenció, per raons d'interés públic, a la Unió Musical de Llíria (amb CIF O17176966) per al finançament de les despeses de personal docent generades per a impartir l'ensenyament elemental de Música de manera integrada i simultània amb els ensenyaments d'Educació Primària de l'alumnat del Centre Integrat Unió Musical de Llíria.  
  
Segon. Quantia  
La Conselleria d'Educació, Cultura i Esport aportarà a la Unió Musical de Llíria, com a titular del Centre Integrat Unió Musical de Llíria, un màxim de 150.000,00 €, que s'abonaran amb càrrec a la línia de subvenció nominativa S2632000, amb la denominació «Ajuda ensenyaments integrats de música grau elemental del Centre Unió Musical de Llíria» de l'aplicació pressupostària 91.18.14.203.49.5 del pressupost de la Generalitat per a l'exercici 2023 en concepte de subvenció per a sufragar parcialment, durant l'exercici 2023, les despeses de personal docent addicionals ocasionades per la integració de l'ensenyament elemental de Música amb els ensenyaments d'Educació Primària de l'esmentat centre.  
  
Tercer. Procediment  
3.1. L'entitat beneficiària haurà de manifestar, en el termini de quinze dies hàbils a partir de la notificació d'aquesta resolució, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex I de la present resolució. En el cas que no s'atorgue dins del referit termini quedarà sense efecte la subvenció concedida.  
3.2. El model de conformitat, ben complimentat i signat, s'haurà de presentar telemàticament en el portal de la Generalitat, Conselleria d'Educació, Cultura i Esport, dins de l'apartat «Aportació telemàtica de documentació per a un expedient que depenga del Servei de Títols, Programes de Gratuïtat i Ajudes a l'Estudi de la Direcció General de Centres Docents» en l'enllaç següent   
https://www.gva.es/es/inicio/procedimientos'id\_proc=18679,   
o en qualsevol dels llocs que es preveuen en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3.3. D'acord amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'ha complimentat de manera incompleta o no s'han aportat els requisits i els documents que s'indiquen en aquesta base, la persona interessada serà requerida perquè, en un termini de deu dies hàbils, esmene la falta o acompanye els documents preceptius, amb la indicació que, en cas que no es faça, es considerarà que ha desistit, amb una resolució prèvia d'arxivament de l'expedient, que s'haurà de dictar en els termes que preveu l'article 21 de la llei esmentada, de manera que quedarà sense efecte la concessió de la subvenció, i perdrà, per tant, el dret a la percepció.  
  
  
Quart. Òrgan gestor  
La tramitació i la gestió de la subvenció correspon a la Direcció General de Centres Docents.  
  
Cinqué. Obligacions de l'entitat beneficiària  
1. La Unió Musical de Llíria es compromet a impartir de manera integrada els ensenyaments corresponents a l'ensenyament elemental de Música en els cursos de tercer a sisé d'Educació Primària, ambdós inclosos. A aquest efecte, es compromet a:  
a) Impartir els ensenyaments elementals de Música d'acord amb el currículum que per a aquest grau regula el Decret 159/2007, de 21 de setembre, del Consell, pel qual s'estableix el currículum dels ensenyaments elementals de Música i es regula l'accés a aquests ensenyaments.  
  
b) Acomodar en els ensenyaments d'Educació Primària les adaptacions d'horaris curriculars de l'alumnat que corresponga, a fi que puga cursar ambdós tipus d'ensenyaments amb la menor càrrega lectiva possible. Aquestes adaptacions les haurà d'autoritzar la Conselleria d'Educació, Cultura i Esport.  
c) Contractar i donar d'alta en la Seguretat Social el personal docent necessari per a la impartició dels ensenyaments elementals de Música. Aquest personal haurà de reunir els requisits de titulació establits per la normativa vigent.  
d) Fer-se càrrec de les despeses derivades de l'aplicació de la integració d'aquests ensenyaments, amb independència que es puga obtindre finançament públic a càrrec de la Conselleria d'Educació, Cultura i Esport, a través d'aquesta subvenció, per a les despeses del personal docent contractat.  
e) Comunicar a la Direcció General de Centres Docents de la Conselleria d'Educació, Cultura i Esport les titulacions i els contractes de treball del personal docent que imparteix l'ensenyament elemental de Música, amb caràcter previ a la concessió.  
Si al llarg del període de vigència d'aquesta subvenció es produeixen canvis d'aquest professorat, aquesta documentació haurà de ser presentada a la Conselleria d'Educació, Cultura i Esport per l'entitat titular del centre en el termini de 15 dies hàbils a partir de la data en què la modificació s'haja efectuat.  
2. D'acord amb el que disposen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 14 de la Llei general de subvencions, seran obligacions de la Unió Musical de Llíria com a beneficiària de la subvenció:  
  
a) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de l'ajuda.  
b) Acreditar abans de la concessió estar al corrent de les seues obligacions tributàries amb la hisenda pública i la Seguretat Social.  
c) Sotmetre's a les actuacions de comprovació que respecte de la gestió de la subvenció convinguda demane la Conselleria d'Educació, Cultura i Esport, així com qualssevol altres de comprovació i control financer que puguen realitzar els òrgans de control competents, i aportar tota la informació que li siga requerida en l'exercici de les actuacions anteriors.  
d) Comunicar a l'entitat concedent l'obtenció de subvencions o ajudes per a la mateixa finalitat procedents de qualssevol administracions o ens públics, que, en cap cas, sumats els imports d'aquestes a la d'aquesta concessió, poden superar el cost de l'activitat subvencionada.  
  
e) Incloure en la publicitat del centre docent d'Educació Primària el fet d'estar subvencionat per la Conselleria d'Educació, Cultura i Esport de la Generalitat, en compliment d'allò que disposen la Llei 2/2015, de 2 d'abril de la Generalitat de participació ciutadana de la Comunitat Valenciana, i el Decret 105/2017, de 28 de juliol, del Consell, de desenvolupament de la Llei de publicitat, així com la Llei 1/2022, de 13 d'abril, de transparència i bon govern de la Comunitat Valenciana.  
  
f) Procedir al reintegrament dels fons percebuts en els supòsits previstos en la legislació en matèria de subvencions.  
  
Sisé. Forma de pagament de la subvenció  
El pagament s'efectuarà, per mitjà de transferència al compte bancari de l'entitat beneficiària que aquesta determine, una vegada rebuda la justificació, en els períodes establits en l'apartat següent, i acreditat que l'entitat es troba al corrent de pagament de les seues obligacions tributàries i davant la Seguretat Social.  
En el cas que el compte bancari de l'entitat no estiguera donat d'alta en la Generalitat, o haja de modificar les seues dades, l'entitat haurà de donar d'alta les seues dades a través del sistema PROPER en compliment de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és:  
https://www.gva.es/es/inicio/procedimientos'id\_proc=22740.  
  
Seté. Règim de justificació de la subvenció  
1. Per a la percepció de la subvenció, l'entitat beneficiària haurà de presentar el compte justificatiu davant de la Direcció General de Centres Docents de la Conselleria d'Educació, Cultura i Esport, amb l'aportació de la documentació justificativa del pagament de les retribucions i càrregues socials del personal docent contractat per a la impartició de l'ensenyament elemental de Música.  
2. El règim de justificació de la subvenció s'ajustarà als terminis següents:  
a) En el termini màxim de quinze dies naturals a partir de la publicació d'aquesta resolució en el Diari Oficial de la Generalitat Valenciana, la Unió Musical de Llíria justificarà, davant de la Direcció General de Centres Docents, les despeses de personal docent generades l'últim trimestre de l'exercici 2022, fins al mes anterior a aquesta data.  
b) La resta de justificacions corresponents a les despeses de personal docent generades fins al 30 de setembre de 2023 s'efectuaran amb data límit el dia 15 de novembre de 2023.  
3. La Unió Musical de Llíria es compromet a seguir les instruccions complementàries que, en matèria de justificació de la subvenció concedida, puga emetre la Direcció General de Centres Docents a fi d'agilitzar l'elaboració de les propostes de pagament, que es realitzaran una vegada presentada la documentació justificativa per part de l'entitat en els terminis previstos en el present apartat.  
4. La Unió Musical de Llíria haurà de conservar tots els justificants originals de despesa i pagament durant el període establit per la normativa fiscal, laboral i administrativa.  
  
Huité. Compatibilitat de l'ajuda  
1. De conformitat amb l'objecte de la present resolució i d'acord amb el que estableix la Llei general de subvencions, l'import de la subvenció percebuda no podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada. Per a això es duran a terme les actuacions següents:  
a) La titularitat del centre haurà de comunicar a la Direcció General de Centres Docents qualsevol altra subvenció, ajuda, ingrés o recurs provinent d'altres administracions públiques o d'entitats privades que perceba directament per a finançar l'esmentat servei complementari. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
b) En cas que la suma de les ajudes percebudes supere la despesa que genera la prestació, la Conselleria d'Educació, Cultura i Esport no abonarà l'import que excedisca l'esmentat cost.  
2. L'objecte d'aquesta subvenció en cap cas podrà estar finançat pel concert educatiu per part de la Conselleria d'Educació, Cultura i Esport.  
  
  
Nové. Minoració, anul·lació i reintegrament de la subvenció  
1. Es reduirà proporcionalment la subvenció en cas que la justificació de les despeses efectuades no arribe a la quantia atorgada, així com quan s'haja subvencionat una part del cost total de l'activitat, però no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret d'audiència de l'entitat interessada.  
3. En els casos que preveu l'article 37 de la Llei general de subvencions, l'entitat beneficiària haurà de reintegrar tota o una part de la quantitat percebuda, més els corresponents interessos de demora. En aquests casos es procedirà a incoar l'expedient oportú que, amb audiència prèvia de l'entitat interessada, resoldrà la persona titular de l'òrgan gestor de la subvenció.  
4. El falsejament o l'ocultació de dades i documents que afecten substancialment a la concessió i el lliurament de fons públics donarà lloc a l'exigència de responsabilitats, tant en l'ordre administratiu com en el jurisdiccional competent.  
5. La Conselleria d'Educació, Cultura i Esport, es reserva el dret a fer les inspeccions tècniques i administratives que es consideren necessàries a fi de conformar l'execució correcta de l'actuació subvencionada.  
  
Desé. Pla de control  
Des de la Direcció General de Centres Docents es duran a terme les següents actuacions per al control de la subvenció concedida:  
- Revisió de les nòmines del personal docent contractat durant el curs escolar per al compliment de l'objectiu d'aquesta ajuda, les quals haurà de presentar la Unió Musical de Llíria abans del 30 de setembre de 2023.  
- Comprovació que aquest personal no és finançat durant el curs escolar pel concert educatiu del centre amb la Conselleria d'Educació, Cultura i Esport.  
- La direcció del centre presentarà davant la Direcció General de Centres Docents, abans del 15 de novembre de 2023, un certificat amb la relació nominal de la totalitat de la plantilla del personal docent que ha impartit aquests ensenyaments durant el curs escolar i el detall del nombre d'hores impartides per assignatura, així com de l'alumnat que ha rebut durant el curs escolar l'ensenyament elemental de música de manera integrada i simultània amb els ensenyaments d'Educació Primària.  
Des de la Direcció General de Centres Docents se sol·licitarà, a la finalització del curs escolar, informe a la Inspecció General d'Educació del compliment de l'objectiu d'aquesta subvenció per part del centre integrat Unió Musical de Llíria.  
Una vegada executades aquestes actuacions per a comprovar la realització de les activitats que constitueixen l'objecte de la subvenció i el compliment de la finalitat prevista, des del Servei de Títols, Programes de Gratuïtat i Ajudes a l'Estudi es farà un informe on es farà constar l'adequació de la subvenció als objectius proposats o, en cas contrari, l'existència de l'incompliment parcial o total i la necessitat d'iniciar un procediment de reintegrament de la subvenció.  
  
Onzé. Protecció de dades  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46072 València. Correu electrònic:  
ryknmtkhxxllmgxucgqpqdbc@qyg.ig.  
b) Delegació de Protecció de Dades de la Generalitat. Passeig de l'Albereda, 16. 46010 València. Correu electrònic: uql@jpr.hy.  
c) Finalitat del tractament: gestionar la concessió de la subvenció.  
d) Les bases de legitimació general aplicables al tractament de dades són les previstes en els apartats c i e de l'article 6.1 del RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:  
http://www.gva.es/va/proc19970  
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat Ajudes, beques i subvencions, accessible en   
www.ceice.gva.es/registre-de-tractament-de-dades.  
  
Dotzé. Règim jurídic aplicable  
Aquesta subvenció es regirà, a més de fer-ho pel que disposa aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat pel Reial decret 887/2006, de 21 de juliol, excepte en allò que afecte els principis de publicitat i concurrència, així com pel que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que hi siguen aplicables.  
  
Tretzé. Efectes  
Aquesta resolució produirà efectes a partir de l'endemà de la seua publicació en el Diari Oficial de la Generalitat Valenciana fins a la finalització de l'exercici 2023.  
  
Catorzé. Recurs  
De conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis corresponents i davant dels òrgans que s'indiquen a continuació:  
a) El recurs potestatiu de reposició es pot interposar davant de la consellera d'Educació, Cultura i Esport en el termini d'un mes a comptar des de l'endemà de la publicació d'aquesta resolució.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació d'aquesta resolució.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 4 d'abril de 2023.- El secretari autonòmic d'Educació i Formació Professional: Miguel Soler Gracia.  
ANNEX I  
Model de conformitat de concessió directa  
  
(La sol·licitud haurà d'anar acompanyada dels documents que s'exigeixen en l'apartat 7 de la resolució)  
  
1. IDENTIFICACIÓ DE LA SUBVENCIÓ  
- Anualitat:  
- Òrgan Gestor:  
- Import:  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de ser coincident amb el que figura en aquesta resolució.  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries a efectes de notificació:  
- Adreça:  
- Localitat:  
- Província:  
- Codi postal:  
  
Dades de persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. DECLARACIÓ RESPONSABLE  
a) D'acord amb el que disposa l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, done la meua autorització perquè l'administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), i, si és el cas, de residència.  
  
Sí No   
  
En cas de no subscriure la corresponent autorització, l'interessat estarà obligat a presentar els documents corresponents junt amb aquesta conformitat.  
b) Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix la present resolució.  
c) Declare que l'entitat que represente no es troba sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, ressaltant especialment la de no ser deutora per reintegrament de subvencions.  
d) Declare que totes les dades que figuren en aquest document són certes, comprometent-me en nom de l'entitat a destinar l'import de la subvenció que es regula i concedeix en aquesta resolució a l'objecte previst.  
e) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
f) Declare que conec l'obligació d'informar aquells tercers les dades personals dels quals vaja a aportar al llarg del procediment, especialment en la fase de justificació de la subvenció, que les seues dades seran facilitades a la Conselleria d'Educació, Cultura i Esport, com a responsable del tractament, amb la finalitat de gestionar la subvenció concedida.  
  
4. DADES DEL PROJECTE, PROGRAMA O PLA PER AL QUAL SE LI CONCEDEIX LA SUBVENCIÓ  
- Descripció del projecte:  
- Data inici:  
- Data fi:  
- Resultats previstos:  
  
5. Tractament de dades personals. La Conselleria d'Educació, Cultura i Esport és responsable del tractament de les dades personals que es recullen en aquest annex i les tractarà amb la finalitat de gestionar la concessió, comprovació i justificació de la subvenció. Les persones interessades poden exercir davant la conselleria els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, així com presentar reclamació davant l'AEPD. Per a més informació es pot consultar el registre d'activitat de tractament anomenat «Ajudes, beques i subvencions», accessible en   
www.ceice.gva.es/va/registre-de-tractament-de-dades.  
  
Data i signatura de la persona representant de l'entitat.